Twee bejaarde egpare in twee voorvalle op Tuinroete aangeval - Maroela Media
Twee bejaarde egpare in twee voorvalle op Tuinroete aangeval
Twee bejaarde egpare is sedert Sondag in twee afsonderlike voorvalle naby George aangeval.
Kaptein Bernadine Steyn, 'n polisiewoordvoerder van die Wes-Kaap, sê in die laaste voorval het vier mans Maandagaand die agterdeur van 'n 82-jarige man en vrou se huis in Wildernis oopgebreek terwyl hulle geslaap het.
"Die mans het die egpaar aangeval en beseer. Verskeie items, waaronder 'n selfoon, geld en 'n beursie, is gesteel," het Steyn gesê. Die slagoffers is in 'n stabiele toestand na 'n hospitaal in George geneem.
Dit volg nadat 'n 81-jarige man en sy 73-jarige vrou Sondagaand omstreeks 22:30 in 'n soortgelyke voorval in hul huis in George aangeval is. "Die rowers het die egpaar in hul slaapkamer oorval. Die man het wonde aan sy hande, arms, nek en gesig opgedoen. Die vrou het wonde aan haar gesig en maag opgedoen."
Dit is nog nie bekend of die voorvalle verband hou nie. Die polisie ondersoek die sake.
Kaapse onnie in hof oor dagga
Reuse muskiete dreig Florida
Anton · 7 jare gelede
Hoekom word daar nie statistieke bekend gestel van watter nasionaliteit al die rowers en moordenaars is nie. Dit sal interesant wees om te weet hoeveel van die kriminele is werklik Suid Afrikaners en hoeveel is van ander lande